ming030890/wiki-yue-high-quality huggingface dataset:
澤連斯基

澤連斯基，係個斯拉夫人嘅姓，女性化就係澤連斯卡婭。俄羅斯文係Зеленский，響俄羅斯文入面就係「綠色」咁解，可以羅馬化成Zelenski、Zelenskii、Zelenskiy或者Zelensky，女性化係Zelenskaya、Zelenskaia。烏克蘭文就係Зеленський，可以羅馬化成Zelenskyi、Zelensky、Zelenskiy或者Zelenskyy，女性化係Zelenska。立陶宛文就係Zelenskis。
澤連斯基可以指：
禾羅迪美·澤連斯基，烏克蘭總統
伊薩克·澤連斯基，蘇聯政治人
伊戈·澤連斯基，俄羅斯芭蕾舞蹈員
澤連斯卡婭可以指：
奧蓮娜·澤連斯卡婭，烏克蘭第一夫人，總統禾羅迪美·澤連斯基嘅老婆
艾蓮娜·澤連斯卡婭，歌劇團女高音
澤登正朗

澤登正朗（1970年1月12號—）係日本足球員，司職中場，曾經喺1993～2000年間爲日本足球代表隊出場16次，入咗3球。
澤蛙

澤蛙（Fejervarya (Rana) limnocharis），又叫澤陸蛙，係一種原產東南亞嘅兩棲動物。背脊有一條好明顯，綠或褐色嘅條紋，係辨認佢嘅主要特徵。
澤蛙
澤西動物園

(prev. Jersey Zoological Park)度度鳥係澤西動物園嘅標誌。正門前有佢嘅石像開幕日1959年3月26號位置Trinity, Jersey陸地面積25英畝（100,000平方米）物種數量over 190網站http://www.durrellwildlife.org
園內嘅建築物（2008年9月影）
澤西動物園係一個佔地25英畝（100,000平方米）嘅動物園，係由一位自然學家兼作家杜帥爾（Gerald Durrell，1925-1995）喺1959年3月26號成立嘅。每年平均吸引到大約150,000遊客到園參觀。園內全部都係飼養瀕危嘅哺乳動物、雀、兩棲動物同爬蟲類，合共190種。
自1964年後，動物園亦成立咗「澤西野生動物信託基金」（Durrell Wildlife Conservation Trust）。有好多動物園都係佢嘅會員，香港動植物公園亦係其中之一。
澤西島

澤西島響英倫海峽南面，面積120平方公里，人口喺2021年突破十萬，首府係聖艾利耶。雖然更多接近法國，但基於歷史原因，佢係英國王室領地，又唔係英國正式一部份，所以有特殊地位令佢成為避稅天堂。
澤豐花園

澤豐花園（Affluence Garden）喺香港屯門北部屯門河旁邊，青松觀路33號，1989年起好，係香港房屋委員會居者有其屋第10期甲同第10期乙嘅私人參建居屋計劃屋苑，由佳定物業管理有限公司管理。屋苑起咗5座住宅樓宇，每層有12個單位；總共有2208個單位。每座大約有37層，佢裏面有樓高4層嘅獨立商場，提供熟食街市、幼稚園同埋托兒所等等設施，此外，屋苑亦有幾個休閒地區同康樂設施，例如園藝觀賞水池、滾軸溜冰場、排球場、羽毛球場同幾個兒童遊樂場等。單位建築面積由44米至61米不等；實用面積為42米至55米不等。
牌子

牌子（又叫嘜頭、品牌）係一隻商品、服務嘅名、同佢相關嘅嘢（例如：口碑、商譽、市場價值、形象）。一個牌子出唔出名，多唔多人知有好多因素，以前講口碑，而家講市場定位同形象。
牌子係無形資產，可以用市場價值估價，重可以寫入年報，按照國際財務報告準則。
外面不法商人侵權，牌子持有人可以用民事途徑告人哋，追討經濟損失同埋出禁制令。

信任度
做市場學工作嘅人，成日都會想量度啲客對一隻牌子嘅信任程度。
「對牌子嘅信任程度」可以用好似以下噉嘅問卷嚟量度：
X 牌子能夠達到我嘅期望。
我對 X 牌子有信心。
用 X 牌子嘅產品包保有滿足感。
X 牌子好老實好靠得住。
... 等，叫受訪者答每句句子佢哋有幾同意（可能有 1 至 5 分，當中分數愈高表示愈同意）。
版本控制

版本控制（英文：version control）係指「管理住對一件軟件產品（例如一個寫緊嘅程式）改咗啲乜」呢種功能。
版本控制最簡單嘅做法係同每個檔案名加返個冧把－即係 XXX V1.0 或者 XXX V2.0 噉。
版本控制相關嘅功能好緊要－事實表明，有咁上下大嘅軟件項目會有數量龐大（閒閒哋幾百幾千）次嘅編輯，而且有陣時軟件工程師仲會（例如）發覺 10 次前吓修改有問題，所以想返轉頭搵返 10 次編輯前嗰個版本；因為噉，軟件工程師正路會想有套系統，清清楚楚噉打理好整緊嗰隻軟件嘅版本。
版畫

版畫（粵拼：baan2 waa2；英文：printmaking）係指用印刷創造藝術品嘅做法。
版稅

版稅係筆收費，雖然個名叫稅，但唔係政府收，而係當用到一個人有版權嘅著作嗰陣時，就要畀返版稅嗰個人。
版權審裁處

版權審裁處 （英文：The Copyright Tribunal）係香港一個獨立嘅類似司法機構，1997年12月1號根據《版權條例》（第528章）第169條成立。版權審裁處嘅前身係根據1956年英國《版權法例》成立嘅播演權審裁處。

職能
版權審裁處嘅主要職能，係審決有關特許機構發出嘅特許或佢哋實施嘅特許計劃下嘅版權同相關爭議。總括嚟講，任何人如果認為喺特許計劃下唔合理噉被拒發特許，或認為獲發特許嘅條款唔合理，可以將個案轉介審裁處。
審裁處亦可以審決其他唔涉及集體特許機構嘅事項，例如喺相關權利擁有人嘅身分或下落未能夠確定嘅時候，審裁處可以代某項表演嘅複製權擁有人給予同意，或代表演者嘅租賃權擁有人給予同意。

程序
審裁處有權就案件嘅事實作出定論，並根據事實作出合理嘅決定。審裁處嘅聆訊通常公開進行。當事人只可以就法律論點對審裁處嘅決定向原訟法庭提出上訴。
喺審裁處席前進行嘅法律程序受《版權審裁處規則》（第528D章）規管。呢條規則喺2017年5月1號開始生效。
版權侵害

版權侵害，又叫盜版，係指喺未經版權持有人同意下，複製、再分發作品、出版物嘅行為。喺好多國家同地區，呢種行為被定義為侵犯知識產權嘅違法行為，甚至係犯罪行為，會受到所在國家嘅法律制裁。盜版出版物通常包括盜版書籍、盜版軟件同盜版音像作品。
喺香港，冇正式授權下所製造嘅產品，俗稱「老翻」。
盜版出版物由於逃避咗所在國應繳嘅版税，通常亦冇需要研發產品，所以價格往往平過合法嘅出版物，往往受到啲發展中國家嘅民眾歡迎。有一種意見認為，盜版實際咁為發展中國家人民提供咗一種比較廉價嘅學習、應用發達國家文化技術嘅唔正當捷徑。盜版喺一定程度上降低咗發達國家對發展中國家打住知識產權嘅名頭嘅剝削，但同時亦傷害咗發展中國家本土企業同創作人嘅得益，削弱咗佢哋嘅產品競爭力。

盜版強國
列出有代表性嚴重侵權問題嘅國家，當中有啲國家嘅侵權率高達70%。
中華人民共和國
俄羅斯聯邦
前蘇聯
朝鮮民主主義人民共和國

主要成因
盜版價格較平，甚至想唔使錢就得到產權。
缺乏文明教育，道德水平落後，無視私有制同個人化知識產權地位。
牌九

牌九係種中國傳統遊戲，用到天九牌去玩，不過玩法同天九有啲分別，多數當賭錢遊戲玩。所謂「牌九」，即係要將牌排成9個點數噉解。
牌照

牌照，又叫執照、拉臣（音譯 license），係一個監管制度，准許權。監管人發牌畀申請人，畀個權佢去經營運作某啲業務。例如有牌電腦軟件Adobe Photoshop，用戶要畀錢買先可以用。無牌盜用有可能會俾佢告上法庭。
發牌制度周圍都有，例如：
小販分為無牌小販
卡拉OK、鋪頭都要牌
熟食工場
大牌檔
的士
酒樓
做會計師、工程師、醫生咁
銀行、旅行社、補習社、學校
牌照可以發得出，當局又可以收返個牌照，若果經營者唔依規定做。規定包括：
依時申請，填表格、交費、出示有關文件
依時匯報現況，接受審查
嚮牌照制度下，冇牌經營就叫做犯法，會罰款兼坐監。
潮安

潮安（粵拼：ciu4 on1；傳統英文名：Teoann）喺中國廣東，家下係潮州市嘅市轄區，叫潮安區；佢原本係縣，叫潮安縣，喺2013年6月28號撤縣改區。清之前叫海陽縣（hoi2 joeng4）。

山
潮安東有韓山。南有桑浦山。西有湖山。西北有海陽山。

水
韓江響喺潮安東，一名意溪，上承𨻧隍河，自豐順入，東南過蒲都山，分流為三，正渠東南流為東溪；東北出嘅叫涸溪，舊名噩溪，屈東南，過七屏山到饒平為後溪；西南出嘅叫西溪，過府治東南，右納白茫洲水，屈南，北溪水自揭陽來注之，屈東，與東溪合，南流入於澄海。

史
大清時潮安叫海陽縣，歸潮州府，縣丞一，治菴埠鎮。有浮洋巡司。重有鳳城廢驛。
潮南

潮南係中國廣東汕頭一區，面積596平方公里，人口118萬。
潮女蔻歌

《潮女蔻歌》係套德國嘅劇情片電影，喺2003年上畫。
潮劇

潮劇（又叫做潮州戲）係潮州地區（潮州、揭陽、汕頭等地）嘅地方戲，係潮州文化嘅精華，潮曲係潮劇嘅劇目裏面嘅唱段，情況就好似粵曲係粵劇（又叫做廣東大戲）嘅劇目裏面嘅唱段一樣。潮劇係廣東三大戲曲即係粵劇、潮劇、漢劇（客家劇，又叫外江戲）之一。
潮劇係喺元明南戲演變出嚟嘅，當時叫做潮腔、潮調、泉潮雅調，係明代南戲嘅五大聲腔之一。潮劇分為生、旦、淨、丑四大行當，每個行當仲有唔同嘅類型，用嚟塑造唔同嘅角色。同粵劇唔同，潮劇嘅丑生（又叫做「花生」）係潮劇裏面最受觀眾歡迎嘅角色，原因係丑生表現咗一般平民嘅特點，而丑生通過自嘲、貪玩、搞笑等嘅方式，用滑稽嘅動作同埋幽默嘅說話，將一般平民嘅特點誇張咗，令觀眾投入角色裏面。潮劇嘅丑生可以係任何角色，上至皇帝、大臣，下至市井小民，甚至書生，而且角色可以係悲中有喜，亦可以係喜中有悲，由悲喜嘅交錯，逗觀眾笑。
潮劇喺明朝開始形成後，流行喺廣東潮汕同埋閩南地區，亦跟住潮州人嘅遷徙，傳播到港澳、台灣、泰國、新加坡、馬來西亞、印尼、柬埔寨、越南等嘅東南亞同埋歐美地區，是中國對外最有影響嘅地方戲劇之一。
田堇豆屬

田堇豆屬（粵拼：tin4 gan2 dau2 suk6，學名：Apurimacia ），係豆目豆科蝶形花亞科嘅其中一個屬。
田場Diego

田場Diego（1996年5月31號—）係日本足球員，打中場位置，效力YSCC橫濱。
田夫仔營地

田夫仔營地，香港營地之一，專畀露營，喺田夫仔，深山之中，行山徑元荃古道邊，近馬路大欖林道田夫仔段，馬路亦為麥理浩徑第九段，英文叫Tin Fu Tsai Campsite。屬大欖郊野公園，行政上歸荃灣區。營地屬中型，有營位二十到五十。水源取自溪澗，季節性水源。歸漁農自然護理署管。
營地雖然有車路大欖林道，不過要批准先入得。故此只能行元荃古道，或者麥理浩徑入。
營飲食用得燒烤爐、檯櫈。另有污水穴。有廁所，不過旱廁同流動廁所。
田園沙律

田園沙律係種沙律，配料全部都係菜，基本都會有生菜同沙律菜，再自由配其他菜（好似番茄、青瓜、甜椒、橄欖），最後落沙律汁。
田坂祐介

田坂祐介（1985年7月8號—）係日本足球員，司職中場，效力川崎前鋒。
田坂和昭

田坂和昭（1971年8月3號—）係日本足球員，司職中場，曾經喺1995～1999年間爲日本足球代表隊出場7次。
田夫仔

田夫仔，香港一村，喺新界西面羣山之中，屯門同荃灣之間，清快塘以北，河背以南，英文寫Tin Fu Tsai。行政上地歸屯門區。地處谷地而平坦，有外展經歷培訓中心，東南有田夫仔露營場。大欖隧道喺佢地底通過。
田夫仔開有馬路，不過好窄，有唔少叉路，東至荃錦公路，南至深井同大欖，北至河背同大棠。
村人出外謀生，村內人丁稀少，曾有田夫村公立學校，經已執咗。麥理浩徑第十段途經村地，行山人反而多啲。
田夫仔山

田夫仔山（Tin Fu Tsai Shan）係香港嘅山，海拔高461米，喺元朗區，附近範圍劃咗入大欖郊野公園。山頂有個山火瞭望台。
田因齊

齊威王（前378年—前320年），田氏，名係因齊，田齊桓公嘅亞仔。係戰國初齊國第四位君主。佢喺前356年到前320年在位。
田中陽子 (籃球)

田中陽子（1998年2月17號—）係日本女子籃球員，司職得分後衛，效力天譽國際橙子海（日文：プレステージ・インターナショナル アランマーレ (バスケットボール)）。
田中音緒

田中音緒 ，係日本嘅一個女藝人同埋配音員。
田中駿汰

田中駿汰（1997年5月26號—）係日本足球員，踢後衞，曾經喺2019年間為日本足球代表隊出場1次。
田中鬥莉王

田中鬥莉王（日文：田中マルクス闘莉王，1981年4月24號—）係日本足球員，司職後衞，日本足球代表隊前成員。

日本足球代表隊
田中鬥莉王喺2006年到2010年間爲日本隊出場43次，入咗8球。佢代表日本參加過2010年FIFA世界盃。
田中麗奈

田中麗奈（たなか れな，1980年5月22號—）係日本電影女演員，1995年以廣告演員身份出道，1998年第一次參與電影《激浪青春》嘅演出就囊括晒當年嘅新人獎項，一炮而紅。喺私立西日本短期大學嘅附屬高中畢業。

電影
《がんばっていきまっしょい》（激浪青春，1998年），擔任主演，飾演篠村悦子。
《GTO》（麻辣教師，1999年），擔任主演，飾演桂木綾乃。
《はつ恋》（初戀，2000年），擔任主演，飾演會田聰夏。
《ざわざわ下北沢》（嘈雜下北澤，2000年）擔任主演，飾演令子。
《ekiden[駅伝]》（長跑，2000年）
《東京マリーゴールド》（東京金盞花，2001年），擔任主演，飾演酒井惠里子（酒井エリコ）。
《玩具修理者》（2002年），擔任主演。
《13 階段》（2003年），飾演南鄉杏子。
《ドラッグストア・ガール》（藥房女孩，2004年），擔任主演，飾演大林惠子。
《きょうのできごと》（日出前向青春告別，2004年），飾演真紀。
《NIN NIN 忍者ハットリくん THE MOVIE》（忍者小精靈，2004年），飾演綠（三葉健一的女友）。
《レーシング・ストライプス》（Racing Stripes，熱鬥小斑馬，2005年），擔任「ストライプス」（小斑馬）的日文版配音。
《鉄人28 号》（2005年），飾演芹澤明日香。
《姑獲鳥の夏》（2005年），飾演中禪寺敦子。
《容疑者　室井慎次》（2005年），飾演小原久美子。
《幻遊伝》（神遊情人，2006年），飾演シャオディエ／青醍子（兩個角色）。此片為日本與台灣合作攝製。
《暗いところで待ち合わせ》（日光女孩黑夜男孩，2006年），飾演本間ミチル。
《ゲゲゲの鬼太郎》（2007年），飾演貓娘。
《夕凪の街　桜の国》（2007年），飾演石川七波。
《犬と私の10 の約束》（我和尋回犬的十個約定，2008年），飾演齊藤あかり。
《山桜》（2008年），飾演磯村野江。
《築地魚河岸三代目》（2008年），飾演鏑木明日香。
《ゲゲゲの鬼太郎　千年呪い歌》（2008年），飾演貓娘。
《FLOWERS -フラワーズ-》（2010年），飾演翠。
《森崎書店の日々》（2010年），飾演トモコ。
《源氏物語 千年の謎》（2011年），飾演六条御息所。
《聯合艦隊司令長官　山本五十六》（2011年），飾演神埼芳江。
《種まく旅人～みのりの茶》（2012年），飾演森川みのり。
《麒麟の翼～劇場版・新参者～》（2012年），飾演金森登紀子。
《賣夢的兩人》（2012年），飾演棚橋咲月。

網上電影
《好き》（愛情三部曲，2000年11月至2001年3月間陸續公開）
第一部 《テンカウント》，飾演草野美穂。
第二部 《波》（海浪），飾演畠中菫（畠中すみれ，「畠」字發音同「田」）。
第三部 《チャーシュー麺》（叉燒麵），飾演古賀直子。

電視劇
《Over Time》（OVER TIME～三十拉警報，第5～7 集，1999年）
《愛在左，情在右》（1999年），中日合作嘅電視劇，擔任主角，飾演美顔。
《我的野蠻女友》（2007年），擔任主角，飾演高見凜子。
《派遣奧斯卡》（2009年），擔任主演，飾演三沢勝子。
《世界奇妙物語 20周年 秋 人氣作家競演編 「はじめの一歩」》（2010年），飾演坂本みさき。
新參者SP《赤い指》，擔任配角，飾演金森登紀子
《24時間テレビ 「愛は地球を救う」，生きてるだけでなんくるないさ》（2011年），飾演石嶺美香。
《平清盛 (NHK大河ドラマ)》（2012年），飾演由良御前。
《宮部美幸極上推理：獵捕史奈克》（2012年）
《恋愛検定 》第一回 （2012年）

舞台劇
《思い出トランプ》（回憶 撲克牌，2008年），擔任主演，飾演英子。
《おくりびと》（送行者：禮儀師的樂章，2010年），飾演小林美香。

得獎紀錄
《激浪青春》（1998年）
第8屆日本電影職業獎（日本映画プロフェッショナル大賞）女主角獎。
第8屆東京運動電影獎（東京スポーツ映画大賞）新人獎。
第22屆日本學院獎（日本アカデミー賞）新人演員獎。
第8屆日本電影評論家獎（日本映画批評家大賞）新人獎。
第41屆藍帶獎（ブルーリボン賞）新人獎。
第36屆金箭獎（ゴールデン・アロー賞）電影新人獎。
第53屆每日電影協會（毎日映画コンクール）運動日本大獎賽新人獎（スポニチグランプリ新人賞）
第24屆大大阪電影祭（おおさか映画祭）最佳新人獎。
第72屆電影半月刊十大排行（キネマ旬報ベスト・テン）新人女演員獎。
第20屆橫濱電影祭（ヨコハマ映画祭）新人女演員獎。
第23屆報知電影獎（報知映画賞）最優秀新人獎。
第22屆山路文子電影獎（山路ふみ子映画賞）新人女演員獎。
《初戀》（2000年）
第10屆日本電影職業獎（日本映画プロフェッショナル大賞）女主角獎。
第24屆日本學院獎（日本アカデミー賞）新人演員獎。
第14屆DVD與錄影帶資料獎（DVD&ビデオでーた大賞）最佳演員獎。
《東京金盞花》（2001年）
第16屆高崎電影祭（高崎映画祭）最優秀女主角獎。
2007年 『廣告批評』 CM主演女優賞（大塚製薬 SOYJOY）
2008年 第48回ACC CM FESTIVAL演技賞（大塚製薬 SOYJOY）
2009年 第17回大韓民國文化藝能大賞 海外特別賞
田中隼磨

田中隼磨（1982年7月31號—）係日本足球員，司職後衞，曾經喺2006年爲日本足球代表隊出場1次。
田中雍和

田中雍和（1933年6月15號—）係日本足球員，司職前鋒，曾經喺1955年爲日本足球代表隊出場4次。
田中順也

田中順也（1987年6月15號—）係日本足球員，司職前鋒，曾經喺2012～2014年間爲日本足球代表隊出場4次。
田中雄大

田中雄大（1988年8月8號—）係日本足球員，司職後衞，效力秋田藍閃電。
炒米粉

炒米粉，減筆炒米，係菜式一種，拎米粉來炒。齋炒米無味，通常會加啲料。

種類
炒米，通常粥舖會有，香港街頭都有。又唔係無料，少少料，好似紅蘿蔔絲、芽菜之類。
星洲炒米，加咖喱，味辣。
廈門炒米，甜甜地。

同類
除咗炒米粉，亦有啲同類。
炒麪
炒河
炒貴刁
炒烏冬
炒腸粉
炒意粉
炒芙蓉蟹

炒芙蓉蟹係傳統廣府菜，可以話係矜貴版嘅芙蓉蛋，做法係先將蟹起肉，再同芽菜、甜椒絲同雞蛋溝埋一齊炒熟。
炒飯

炒飯係指用炒嘅方法整嘅飯，有時專指用雞蛋炒嘅飯，即係蛋炒飯。炒飯係起源響中國嘅食品，但其他地方都有佢特色嘅炒飯。
炒米餅

炒米餅係廣東傳統小食，做法係將炒香嘅白米磨成粉（炒米粉），再落糖落水搓粉團，中間可以夾埋花生、芝麻做餡，再放落餅模度定形，拍出嚟烘乾。
炒賣

炒賣係指買咗一件物品之後迅速轉手，以比本身價錢高嘅售價賣出去，從中牟利。常見被炒賣嘅有股票、樓、飛等。但係唔一定會成功，有可能會賣唔出，甚至會蝕本。
男性荷爾蒙

男性荷爾蒙（粵拼：naam4 sing3 ho4 ji5 mung4，英文：Androgen），亦稱為雄性激素，係廣義嘅行話，指嘅係任何天然或合成嘅刺激男性特徵嘅化合物。通常係一種類固醇激素，並且係指睾酮。
男性視角

男性視角（英文：male gaze），喺女性主義理論中，男性視角指喺視覺藝術同喺文學創作中，由男異性戀者嘅角度描繪女性同現實，將女性性客體化以取悅異性戀男性觀眾嘅行為。
喺敘事電影嘅視覺同美學表現中，男性視角擁有三個角度：
攝像機後嘅男性視角；
電影中男性角色嘅視角；
睇圖像嘅男性觀眾嘅視角。
男性視角嘅概念最首由英國藝術評論家約翰·伯格喺1972年1月英國廣播公司播出嘅一系列電影《觀看之道》中提出，該系列電影後來被整理成一本藝術批判散文集，作為伯格分析歐洲繪畫中對裸體嘅處理嘅一部分。呢個概念好快喺女性主義者之間流行起身，其中包括英國電影評論家勞拉·穆爾維。姖用「男性視角」來批評傳統媒體對電影中女性角色嘅表現方式。
西格蒙德·弗洛伊德同雅克·拉康嘅精神分析理論係穆爾維男性視角理論發展嘅基礎，因為佢地提供咗一個方便穆爾維解釋電影滿足咗對「視覺快感嘅原始願望」嘅視角 。作為一種點睇女性同世界嘅方式，對男性視角嘅精神分析理論涉及弗洛伊德同拉康提出嘅種種概念，例如「窺淫癖」同「觀看嘅快感」。窺淫癖同窺淫癖者呢兩個概念既指審美快感，又指由凝視某人或某物中獲得嘅性快感:815 。
男性視角同女性視角喺概念上形成對比 。

男性視角嘅作品
男性作品係指以男性族群為訴求對象嘅作品，例如男性戀愛遊戲、漫畫等。
少年漫畫同埋青年漫畫好多作品係男女都鍾意睇、或者以女性族群為消費對象嘅作品，所以呢啲唔等於係男性作品，唯有可以明顯睇出對象係針對男性嘅作品先可以歸類為男性作品。
男性作品中包含一般男性鍾意嘅元素，表現手法同角色設定亦會特登迎合男性，所以作品中女性角色佔大部分，而且係唔係會有些少鹹濕嘅畫面（女性角色條裙俾風吹起露出底褲、直接或隱晦噉裸露女體、女性角色跌親時重要部位壓喺男性角色身體上面），而作品中人氣最高嘅大部分係女性，相較之下男性角色為咗增加觀眾嘅帶入感，特色相對唔係好明顯。
男朋友

男朋友（粵拼：naam4 pang4 jau5）指嘅係一對情侶中男性嘅一方。呢個名詞可以用喺異性戀、男同性戀或雙性戀者上。而相對用於女性嘅名詞就係女朋友。
喺一啲地方，例如日本，「男朋友」係指任何男性嘅朋友，並無需要有戀愛關係的，在德文裡面朋友一詞喺特定所有格下，先至表示有戀愛關係。
而喺中文上，咁樣嘅朋友就一般稱為「男性朋友」，或「知己」（冇分性別），對於女性嚟講，冇戀愛關係嘅要好男性友人稱作「青杉之交」。
古天樂都有首粵語流行曲叫男朋友。
男性連帶

男性聯帶或者男性連帶（남성연대）係韓國一個人權運動團體，係自由主義同男性主義嘅公民運動團體，由2006年11月26號創立嘅反Feminism男性解放連帶同2007年1月4號創立嘅女性部廢止運動本部合併組成，2008年1月26號之創設。初任首長成在基。男性連帶積極推動男性權益運動同女性部廢止運動。
男書女愛

《男書女愛》係套美國電影，2004年喺香港上畫。
男極探射燈

《男極探射燈》（英文：Nowhere to Hide!），係2015年製作、2016年上畫嘅港產片，由李逸朗、楊子瑤、彭懷安、杜浚斌主演，劉俊輝執導。
套戲女主角一度搵嚟香港行政長官梁振英二女梁齊昕去演，但佢之後辭演，女主角最後輾轉落入新人楊子瑤。另外套戲本嚟喺2016年5月12號上畫，但臨上畫嗰陣忽然叫停咗，無講明原因，最後安排9月22號上畫。
男性鹹濕演員

男性鹹濕演員（英文：male porn actor、日文：ポルノ男優）係指從事鹹濕演出嘅男演員。一般來講，佢哋演出嘅作品除咗鹹濕片之外，仲有各種鹹濕寫真集同電視節目等。
同「男性鹹濕演員」相對，女性嘅鹹濕從業者就叫做「女性鹹濕演員」。
男排女將

《男排女將》（We Are the Littles）係香港電視娛樂嘅ViuTV製作嘅電視劇，由鄧麗欣、顧定軒同陳卓賢主演。套劇用由女教練帶領嘅男子排球隊做主題。套劇由2020年11月23號到12月18號逢禮拜一到五21:30-22:30喺ViuTV首播，一共20集。而製作特輯《男排女將︰全員特襲》喺11月21號禮拜六晚22:15-22:45播。
呢套劇係用咗香港男子排球隊「力臻」喺女教練葉鳳儀帶領下用幾年時間由丙組升到甲一組別嘅事跡做藍本改編。

觀眾在民間電視大獎2020
皆因提名好多，淨係列出入圍最後五強嘅單位。
男爵

男爵係五級爵位入面最低嗰級。呢個稱呼源自中國周代嘅五等爵「公、侯、伯、子、男」，近代開始亦用嚟對應歐洲貴族爵位制度入面，由低數上嘅第一級，喺子爵下面。
矢口麻美

矢口麻美 ，係日本嘅一個女藝人同埋配音員。
矢島晶子

矢島晶子（1967年5月4號—）係日本一個女配音員，出名嘅配音作品有蠟筆小新嘅野原新之助。

配音作品一覽
呢個表唔完整，歡迎加料。
矛隼

矛隼（學名：Falco rusticolus），又叫海東青，係隼科隼屬嘅一種雀，亦係體形最大嘅隼屬猛禽，分佈喺北美洲同北亞。
矢吹町

矢吹町（日文：矢吹町／やぶきまち Yabuki machi */?）係日本福島縣西白河郡嘅一個町。
矢尾一樹

矢尾一樹（1959年6月17號—）係日本出名男漫畫配音員，響石川縣金澤市出世，隸屬Max Mix，高177cm，重57kg。

把聲嘅特色
矢尾把聲好沙啞兼低沉，所以佢配嘅角色多數係大隻佬。因為佢把聲響日本配音界係比較少見，導致咗佢好出名。
矢島卓郎

矢島卓郎（1984年3月28號—）係日本足球員，司職前鋒，效力過川崎前鋒，清水心跳，橫濱水手，及京都不死鳥。
矢作紗友里

矢作紗友里 ，係日本嘅一個配音員，出名嘅配音作品有守護甜心!。

配音作品一覽
呢個表唔完整，歡迎加料。
矢島慎也

矢島慎也（1994年1月18號—）係日本足球員，司職中場，效力浦和紅鑽。
猛龍過江

《猛龍過江》（粵拼：maang5 lung4 gwo3 gong1；英文：Way of the Dragon）係香港1972年嘅一部武打電影，呢部片由李小龍執導，同時亦係佢參與嘅第三部電影，破咗香港電影票房記錄。
呢部片喺意大利羅馬拍攝，講嘅係香港武術家唐龍嘅老友喺當地開間餐館成日畀黑幫恰，於是去佢度幫手，重棘冧幾次啲黑幫。之後黑幫大佬為咗對冧唐龍，請埋美國、日本啲高手，呢啲扮高手嘅演員當中包括當時世界空手道冠軍查克·羅禮士。唐龍同羅禮士扮嘅角喺羅馬鬥獸場交手，最後唐龍殺咗對手。
猛龍特囧

《猛龍特囧》（英文：Undercover Duet）係2015年上畫嘅港產片，由鄭中基、胡耀輝、雨僑、楊建平、鄒文正主演，胡耀輝執導。
猛鬼3寶

《猛鬼3寶》（英文：Let It Ghost）係2022年上畫嘅港產片，由3個單元嘅鬼故組成，由黄鐦執導兼編劇，黃綺琳編劇，凌文龍、鍾雪瑩、岑珈其、蘇致豪、許賢、林千渟、林家熙、蘇皓兒、郭奕芯、七仙羽、周祉君、徐浩昌主演，由3個故仔組成：《猛鬼監獄》、《猛鬼工廈》同《猛鬼商場》。電影喺2021年開拍，喺2022年10月27號上畫。
的士站

的士站（Taxi stand）係畀的士聚埋、排隊、等客、上客嘅地方。
另外有類似嘅的士候客位（Taxi bay）不過就只係泊得一架。

點運作
的士站多數喺人流多嘅地方：機場、火車站、地鐵站、巴士總站、輪渡碼頭、購物中心、主要街道交匯點。的士站係得個牌。
的士站通常係先到先得嘅，的士排隊等客，客亦排隊等的士。排頭嗰架的士接走排頭嗰啲乘客，當排頭架的士離開，後面嘅的士一路褪上嚟。
的士司機

的士司機，俗稱的士佬或者的哥，係一門職業，即係揸的士嘅司機。職責係揸住部的士，跟乘客指示送佢去目的地。
的士司機可以係車主自己揸、租人哋車揸又或者幫的士公司打工。
的士高

的士高（Disco）係種畀人跳舞嘅娛樂場所，會播預先錄好嘅跳舞音樂，通常都有好勁嘅拍子同節奏，配合埋五顏六色嘅燈光。人客跳舞唔使跟規矩，可以自由發揮。
的士咪錶

的士咪錶係的士上面一樣設備，用嚟計架的士行咗幾遠同車費應該收幾多。舊時嘅咪錶係機械式，而家絕大部份已經係電子式。
的士速遞

《的士速遞》（法文：Taxi）係法國電影，由沙米納西利主演，洛比桑編劇，1998年上畫，用的士做故仔背景。
的士速遞2

《的士速遞2》（法文：Taxi 2）係法國電影，由沙米納西利主演，洛比桑編劇，2000年上畫，用的士做故仔背景。
的士速遞3

《的士速遞3》（法文：Taxi 3）係法國電影，由沙米納西利主演，洛比桑編劇，2003年上畫，用的士做故仔背景。
的士速遞4

《的士速遞4》（法文：Taxi 4）係法國電影，由沙米納西利主演，洛比桑編劇，2007年上畫，用的士做故仔背景。
牛下女高音

《牛下女高音》（英文：Finding Her Voice）係香港電視廣播有限公司製作嘅時裝電視劇，由鍾景輝、吳岱融、龔慈恩、張振朗同黃心穎領銜主演，並由蔣志光、歐瑞偉、曾偉權、韋家雄、曾航生、鄭敬基、羅冠蘭、車婉婉同何雁詩聯合主演，監製黃偉聲。
雖然劇名叫「女高音」，不過劇情主要係主要環繞牛頭角下邨（牛下）舊時一間小學嘅幾位中年男舊生重組合唱團嘅過程。
呢套劇曾經因為劇中女主角黃心穎捲入安心偷食事件而無限期延期播出，更一度想搵江嘉敏重拍佢嘅戲份，但因各種因素擱置重拍，最後因為偷食事件逐漸丟淡，無綫決定解禁呢套劇，更做埋其中一套「台慶劇」。而黃心穎嘅戲份未見有明顯刪剪過。
牙鷹角營地

牙鷹角營地，香港營地之一，專畀露營，喺大嶼山牙鷹角，番鬼塘同二澳之間，鳳凰徑邊，英文叫Nga Ying Kok Campsite。屬北大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農及自然護理署管。
營無車路到，可以行鳳凰徑第七段到。
營飲食用得燒烤爐、檯櫈。着用得晾衫架。另有污水穴。有廁所，不過旱廁。
牛之濵拓

牛之濵拓（1992年7月14號—）係日本足球員，司職中場，效力栃木SC。
牛乳橋

牛乳橋，正名義興橋，舊日廣州省城外一橋，西關之內，喺十三甫，西關涌之上，是為西關八橋之一。大清時歸南海縣。
橋已毁，變清平路，相當今鍾秀南街口，和平西路稍南。
涌水自西來，過永寧橋直流，就到牛乳橋。舊日牛乳橋北，十三甫毓秀坊，橋南稍稍行，過安和里口，見三界廟，有戲臺。橋東，西關涌屈北，見大觀橋。

名
話說以前，西關農人，養牛揸奶，潮漲水滿入涌時，近橋處放牛入涌戲水，所以叫牛乳橋。大清嘉慶十七年，曾禁人放牛入涌，以免阻船通行。
牛丸

牛丸係中國潮州嘅特色小食，牛肉整成肉丸。香港早年就有唔少潮州或汕頭人移民過來，故此牛丸亦落地生根，流行香港。

史
牛丸源自客家菜。早年賣牛丸嘅小販，多數係客家人。小販行過汕頭街頭巷尾，擔住牛丸，一路挑，一路賣。晚黑，韓江一帶，韓堤路八角亭到公園後面，成日有艇穿梭，船頭掛盞燈仔，為泊嗰處嘅客家貨船賣宵夜，賣牛丸湯。二十世紀四十年代，新興街一帶飲食攤檔好多，羅錦章造牛丸最出名，有特色。以後又有外馬路大香山牛丸同鎮邦街牛丸，檔檔嘢食都賣。改革開放以後，牛丸成為潮汕美食美名遠揚，壟美齋牛丸，用料上等，口味正宗，最爲出名。

香港
潮州嘅手打牛丸非常出名。之不過香港出嘅牛丸，無潮州牛丸咁咬口。牛丸同牛筋丸等肉丸，多為香港冬季打甂爐常用佐料。亦用來送湯麵同河粉、米粉，如魚蛋牛丸麵、牛丸米等。
一九九九年，消費者委員會測試香港賣嘅牛丸樣本卅五種，有個樣本，有水楊酸，另一樣本，含過量苯甲酸，唔合法例，其餘均測試及格。
周星馳導演《食神》入面，就以「爆漿攋尿牛丸」為內容之一。
牛

牛（粵拼：ngau4，學名：Bos taurus）係一種有蹄同埋有四隻腳嘅動物，屬於牛科。卡爾林奈將牛分咗做三類：歐洲牛，亞洲牛同埋佢哋嘅始祖。不過，由於混血嘅關係，而家嘅人，或者生物學家，都唔會再當牛係三種動物，就算係乳牛同埋牛公都當係同一種。
牛經常被人養嚟殺咗做肉食、用嚟做皮革或者搾奶。佢哋有時都會賣力，拖住個耙耕田。喺印度，牛係神聖嘅動物。粗略估計，全世界有十三億隻牛。

祖先
所有牛嘅祖先，叫原牛，佢哋因森林棲息地不斷縮細，歐洲貴族又將佢哋當係狩獵對象，令數量逐漸減少，最後一隻牛乸喺1627年死咗之後，佢哋就絕種，冇晒喇。

香港保育現狀
喺香港，現時可以見到兩種牛：黃牛同埋水牛，佢哋都係以前香港農耕社會所養嘅家畜，但隨住工商業社會急速發展，佢哋開始俾人遺棄，並逐漸野化，成為香港郊野公園同濕地常見嘅大型哺乳動物。
香港漁農自然護理署喺2013年做過一次香港牛隻數量同埋分布狀況嘅詳細調查，顯示香港大約有1110隻黃牛同埋120頭水牛分布喺大嶼山、西貢、馬鞍山同埋新界中部、東北部其他地區。2020年，有人自願組成牛義工團隊「西貢牛」，佢哋發現有啲地方例如創興水上活動中心附近同塔門等等嘅流浪牛冇足夠嘅草畀佢哋食，於是喺其他地方拎啲草畀嗰度嘅牛食。

同人嘅關係
幫手耕田。
牛肉同內臟畀人食，作為肉食。
奶畀人飲。
牛屎做肥料、燃料、建築材料。

文化
呢一段要清理或重寫，以符合更高嘅質素標準。
牛係中國嘅十二生肖之一，排第二。
【牛】姓氏。
【牛宿】二十八宿之一。
【牛一】等如生日。如：「今日係我牛一啊！」
【牛郎】七姐誕（七月初七）裏面嘅男主角。
【牛精】係「暴躁」嘅意思。例：「妳個仔好曳好牛精呀！」
【呀牛】花名，有魯莽，衝動嘅意思。
【波牛】鍾意踢波嘅狂熱分子。
【牛黃頭】唔聽教嘅細路。
【省牛黃】挾硬擰咗人哋物件。
【牽牛星】天鷹座 α，Altair。
【牛咁眼】望著人，眼都唔眨。
【牛咁頸】話人固執。
【牛肉乾】告票。
【做牛做馬】做咕喱。
【騎牛搵馬】搵著一樣嘢屈就著先，作爲搵到眞正目的之前嘅過渡。尤用喺搵工、搵男女朋友方面。
【牛頭馬面】鬼差面。
【得鋪牛力】大隻，頭腦簡單。
【鑽牛角尖】諗嘢諗埋一邊。
【牛頭角順嫂】泛指村中婦人。
【牛耕田馬食穀】老豆搵錢仔享福。
【勤力過新界隻牛】話人好勤力。
【十五樓養嘅牛牛】雀巢奶粉。
牛響西方象徵財富同埋力量，源於古埃及。股票價格持續上升被稱為「牛市」。
異名

異名係生物分類入面，同一個分類單元有唔同嘅名。一般嚟講，個名會用先到先得原則，首先發表嘅名會被正式採用。
異常心理學

異常心理學（abnormal psychology）係心理學嘅一個子領域，專門研究一啲異常嘅心理同行為，最常見嘅有對心理病嘅研究。
異域物種形成

異域物種形成（allopatric speciation）係物種形成機制嘅一種。指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。
異境

異境，人世間以外境界，屬於人以外，又叫異界。講述見於各地宗教信仰民俗，可謂世界觀一種。古時想及黄泉或者仙境之類。好似行入深山，遇到仙境，異乎常識，遇到仙人異物，或長生，或七日千年等等。印度至歐洲傳說就有話死人世界，又或靈界，稱做另一世界。魂魄往來，經大樹，經營柱，經河，經大纜，經大山之類。日本民俗有妖怪世界，亦有流行小說所謂異世界。
天堂同地獄都歸入異境一類。
異國聚腳點

《異國聚腳點》（英文：To-gather Land）係香港MakerVille製作嘅文化節目，由羅安娜同梁倬菲主持，由2023年5月6號到12月30號逢禮拜六16:00 - 16:30喺香港電視娛樂ViuTV播。節目會請唔同國籍嘅嘉賓上去分享佢哋嘅文化。

節目調動
2023年12月9號：由於19:00-22:00直播《共建美好社區大匯演》，16:00-16:30改播《開闊天空！光之美少女》，所以節目改到12月10號禮拜日16:00-16:30播。
異國風情畫

《異國風情畫》（英文：Exotic Vacation）係香港電視娛樂製作嘅真人騷節目，2021年2月7號到5月9號逢禮拜日20:00-20:30喺ViuTV播出。節目用扮出國遊埠做主題，由唔同主持組合喺香港體驗唔同國家嘅「異國風情」。

節目調動
2021年4月18號：由於直播《Chill Club 推介榜年度推介 20/21》，所以停播一次。
瑤族

瑤族（粵拼：jiu4 zuk6；中國標準羅馬字：Yao，字母代碼：YA，數字代碼：13；越南文：người Dao／𠊛猺）係中國一少數民族，有大約260萬響中國境內，分佈響廣西、湖南、廣東、雲南等地。越南亦都有大約47萬瑤民，亦有部份住響老撾同泰國北部等地。
瑤頭

瑤頭亦叫瑤溪，古稱窯頭，係廣州河南嘅一個村社，喺而家海珠區江南大道中。瑤頭舊底地廣人多，被稱作係河南嘅「三十三村之冠」，地跨馬涌兩岸，地接隔山，盛產茶。宋朝開村，村入邊有蒙、趙、施三大姓。清朝文人劉彤寫詩詠讚瑤頭，發掘瑤溪二十四景。
瑪利亞布埃諾

瑪利亞布埃諾 （葡文：Maria Bueno；1939年10月11號—2018年6月8號）係巴西前職業網球員。
瑤溪二十四景

瑤溪二十四景，係清朝同民國初時，廣州河南嘅瑤溪同馬涌兩岸嘅景致，最初係由清朝名士劉彤提出。隨住城市化對傳統事物嘅侵蝕，瑤溪流域嘅石崗、茶田、舊書院逐漸無嗮，而今得返石馬帆影、瑤津觀潮同利橋待月三景。
瑪利亞

抹大拉嘅瑪利亞，另一個《聖經》人物，有人主張姖係耶穌個老婆，重有徂耶穌嘅骨肉。
穫月16號

穫月16號（法文：16 Messidor），亦叫煙草日（法文：Tabac），係法國共和曆入面每年嘅第286日，離年尾重有79日（閏年80日）。
穫月18號

穫月18號（法文：18 Messidor），亦叫山黧豆日（法文：Gesse），係法國共和曆入面每年嘅第288日，離年尾重有77日（閏年78日）。
穫月19號

穫月19號（法文：19 Messidor），亦叫車厘子日（法文：Cerise），係法國共和曆入面每年嘅第289日，離年尾重有76日（閏年77日）。
穫月10號

穫月10號（法文：10 Messidor），亦叫鐮刀日（法文：Faucille），係法國共和曆入面每年嘅第280日，離年尾重有85日（閏年86日）。
穫月17號

穫月17號（法文：17 Messidor），亦叫紅加侖子日（法文：Groseille），係法國共和曆入面每年嘅第287日，離年尾重有78日（閏年79日）。
穫月11號

穫月11號（法文：11 Messidor），亦叫芫茜日（法文：Coriandre），係法國共和曆入面每年嘅第281日，離年尾重有84日（閏年85日）。
穫月13號

穫月13號（法文：13 Messidor），亦叫丁香日（法文：Giroflée），係法國共和曆入面每年嘅第283日，離年尾重有82日（閏年83日）。
穫月12號

穫月12號（法文：12 Messidor），亦叫雅枝竹日（法文：Artichaut），係法國共和曆入面每年嘅第282日，離年尾重有83日（閏年84日）。
穫月14號

穫月14號（法文：14 Messidor），亦叫薰衣草日（法文：Lavande），係法國共和曆入面每年嘅第284日，離年尾重有81日（閏年82日）。
穫月15號

穫月15號（法文：15 Messidor），亦叫羚羊日（法文：Chamois），係法國共和曆入面每年嘅第285日，離年尾重有80日（閏年81日）。
神探福爾摩侏

《神探福爾摩侏》（Sherlock Gnomes）係一部2018年嘅英美動畫片。
神探

《神探》（Mad Detective），係套2007年香港電影，由韋家輝同杜琪峰執導，劉青雲、林家棟、安志杰、林熙蕾主演。
呢套戲嘅編劇韋家輝、歐健兒喺第27屆香港電影金像獎攞到最佳編劇。
呢套戲有句經典對白，出自主角落單叫嘢食：「紅燒翅、蒸條斑、半隻炸子雞，跟多碗白飯」。
神探妙鼠

《神探妙鼠》（英文：The Great Mouse Detective）係一部由和路迪士尼喺1986年製作及發行嘅動畫戲電影。套戲最早喺1986年7月2號上畫。佢係迪士尼第26部經典動畫長片。
套片嘅DVD分別由中錄德加拉同埋博偉喺中國大陸同台灣發行。VCD由中錄德加拉喺中國大陸發行。
神探俏嬌娃

《神探俏嬌娃》（英文：Charlie's Angels），舊時譯名叫《星晨女探俏嬌娃》，係一套美國犯罪電視劇，1976年9月22號到1981年6月24號喺ABC播放，總共播咗5季，115集。
神探福爾摩斯

《神探福爾摩斯》（Sherlock Holmes）係一部2009年英美合拍嘅新黑色懸疑時代動作電影，由佳烈治執導，改編柯南道爾創作出嚟嘅同名人物福爾摩斯。主演係羅拔唐尼、祖迪羅。
續集《神探福爾摩斯：詭影遊戲》喺2011年12月16號上映。
神探福爾摩斯:詭影遊戲

《神探福爾摩斯:詭影遊戲》（英文：Sherlock Holmes: A Game of Shadows）係一套喺2011年上畫嘅美國、英國動作懸疑片，由佳烈治執導，羅拔唐尼、祖迪羅同麗素麥雅當絲做主角。呢套電影亦係《神探福爾摩斯》嘅續集。
神探大戰

《神探大戰》（Detective vs Sleuths），係套2022年香港電影，由韋家輝執導，劉青雲、林峯、蔡卓妍、譚凱、陳家樂、湯怡、何珮瑜主演。故仔雖然用「神探」做主題，但同另一套韋家輝有份執導嘅電影《神探》冇任何關係。
瓊華中心

瓊華中心（King Wah Centre）係香港旺角一個商場，被認為MK（旺角）文化發源地，喺彌敦道620-628號，近山東街交界。呢棟16層高嘅建築設有多個餐廳樓層，曾經有3個卡拉OK樓層同埋136個賣各種時尚潮流產品嘅舖頭，2013年轉租畀先施。
瓊華中心隔離係銀行中心廣場，同埋中僑商業大廈。瓊華中心對住彌敦道，人流車流都好旺。

前身
1955年，點心餐廳之王譚傑南由佛山嚟香港開設「瓊華餐廳」（又叫「瓊華酒樓」），面積約莫40,000平方英尺（3,700平方米）同用於託管超過150就餐宴會。當時係旺角嘅一個里程碑，五個樓層嘅每一層都為社會唔同階層服務：
1/F 麵包店，為基層服務
2/F 西餐廳
3/F 粵式茶樓
4/F 酒樓，服務員用毛巾為顧客服務
5/F 為上層階級服務嘅娛樂場所。
另外一個唔成文嘅傳統就係，逢親跑馬，賭客可以用兩至三成折扣食到自製嘅沙琪瑪（馬仔），係雙關語「馬」嘅廣東話，因此賭客覺得佢哋食完之後，可以贏馬（食完馬仔，贏馬仔）。
喺每年中秋節期間，餐廳外都會展示大型月餅廣告。
餐廳喺1989年結業，之後股東將原有建築租咗畀永安百貨，直到1998年結業並拆卸。

重建
瓊華中心入口
而家嘅瓊華中心耗資兩億港幣起，喺2002年起好，基座商場有多間小型獨立舖頭，呢啲舖頭主要針對青少年顧客，販賣流行服裝同埋配飾。新嘅購物中心當時俗稱「紅點」，因為瓊華中心標誌曾經係一個獨特嘅紅點，而家俾其他標誌遮蓋。
2013年6月，130名租戶搬走嗮，基座商場俾香港本地百貨商店之一先施百貨接手。其他競標者包括美國服裝品牌Forever 21。租金每月6,000,000港元，每平方尺200美元，租期10年。新世紀廣場嘅先施店鋪當時正進行整修，預計改造後嘅尺寸更加細，後來先施發現瓊華中心位置更好，可以進一步拓展業務。有人批評同呢次收購有關嘅小企業流失。
瓊海博鼇機場

瓊海博鼇機場（粵音：king4 hoi2 bok3 ngou4 gei1 coeng4）係喺中國海南嘅一個機場，喺2016年嗰陣起好兼且開放畀人用嚟搭飛機。
瓊崖道

瓊崖道係大清時，廣東行政編制，由瓊州府、崖州直隸州夾埋。道治響瓊州府。
瓊崖縣

瓊崖（越南文：Quỳnh Nhai）係越南山羅下轄嘅一個縣。
瓊斯夫人

瓊斯夫人係一個大不列顛及愛爾蘭聯合王國、美國先生、工會會員、人權鬥士、作家。
瓊海

瓊海係中國海南一縣級市，面積1692平方公里，人口46萬。
神谷駿文

神谷駿文（1991年12月23號—）係日本足球員，司職中場，效力過藤枝MYFC。
神谷浩史

神谷浩史（日文：かみや ひろしKamiya Hiroshi，1975年1月28號—）係日本出名男歌手、配音員，響千葉縣松戶市出世，隸屬青二Production，唱片公司係Kiramune。

經歷
本身細個嘅夢想職業係司機。細細個畀屋企送去學空手道，應承嘅原因係「玩空手道就可以籍機響假期去體育館到玩」，但竟然可以一直玩到高中。響高中嘅時候因為畀老師嘅勸誘底下成立咗空手道部，兼任副會長。
響高三嘅時候，受到老友拜託之下，去佢間戲劇社到幫手，點知響套戲劇入面做男一，重響比賽入面攞埋獎，所以佢嘅夢想職業就由司機轉做演員，跟住就報考大阪藝術大學舞台藝術科，不過大學冇收佢。
後嚟響雜誌上面睇到有關聲優培訓學校、隸屬青二Production嘅青二塾嘅廣告，跟住就報考咗佢（因為佢以為青二塾係藝術大學），響1994年正式出道。

神谷嘅特色
佢好鍾意貓，甚至到咗痴迷嘅地步。屋企都養咗隻貓叫「喵咪老師」（ニャンコ先生），花名「娘桑」（ニャさん ）。
鍾意食漢堡包、牛脷、炸蝦、壽司、冬甩同埋鯛魚燒。
係個工作狂，一有時間就響到背稿，對於做嘢來者不拒。佢嘅經紀曾經話，神谷嘅時間表係滿到得人驚。

車禍
響2006年，神谷本身係約咗同行老友安元洋貴同埋烏海桑去食咖喱，但就因為響路上揸摩托車嘅時候、為咗要避開隔離嘅貨車而跌低，傷勢好嚴重，一度冇心跳，醫院曾經好多次講「佢病危」。之後接受咗氣管切開術就好返少少，但就響鎖骨留底咗凹凸嘅疤痕，半個月之後先至有返意識。
有Fans知道咗佢爾個情況，送咗好多千紙鶴過嚟，搞到霸嗮間病房，重令佢變得好出名。
神農

神農係中國傳說中嘅農業同醫藥嘅發明人，試勻晒百草，重教人醫病同耕田，亦曾經幫炎帝迎戰。
有傳神農最後係食咗一種毒草－斷腸草而死。
神谷桂子

神谷桂子 ，係日本嘅一個女藝人同埋配音員。
神谷町站

神谷町站（日文：神谷町駅／かみやちょうえき Kamiyachō-eki）係一個位於日本東京港區嘅地鐵站，由東京地下鐵營運，日比谷綫服務，代號為H-05。
神護景雲

神護景雲係日本稱德天皇嘅一個年號，相當於公元767年到770年，前後總共4年。
呢個年號係到而家為止日本最後一個四字年號，跟住全部都係兩字年號。
神谷優太

神谷優太（1997年4月24號—）係日本足球員，司職中場，效力湘南比馬。
神谷早矢佳

神谷早矢佳 ，係日本嘅一個女藝人同埋配音員。
神谷明

神谷明（粵拼：san4 guk1 ming4，1946年9月18號—），係日本嘅一個男藝人同埋演員。
生駒友彥

生駒友彥（1932年8月25號—2009年4月27號）係日本足球員，司職守門員，曾經喺1955年爲日本足球代表隊出場5次。
生魚

生魚，學名叫鱧科，係種食用魚，生物分類係歸輻鰭魚綱鱸形目。
生駒治美

生駒治美 ，係日本嘅一個女藝人同埋配音員。
產品序號

產品序號（product key / software key）會係一串數加字母，會印喺一隻電腦軟件嘅包裝裏面，用意係要用家喺裝隻電腦軟件嗰陣入串產品序號，證明佢真係買咗嗰隻軟件。
產品差異化

產品差異化（product differentiation）係商業上嘅一種策略，指改變自己嘅產品，務求令到自己提供嘅貨品服務質素優越過競爭對手嘅，所以就算價格一樣都會有更多消費者肯買。
生駒仁

生駒仁（1999年7月1號—）係日本足球員，打後衞位置，效力北九州向日葵。
生餌

生餌（粵拼：saang1 nei6），又或者叫活餌，係指用生勾勾嘅動物做餌餵寵物。例如想像而家有一位寵物飼主，佢買幾隻生勾勾嘅倉鼠返嚟，將啲倉鼠同（例如）佢隻寵物蜥蜴擺喺一個浴缸裡邊（班倉鼠走唔甩），然後佢再畀隻蜥蜴捉啲倉鼠嚟監生食落肚。喺實際應用上，呢種做法通常係攞某啲昆蟲或者嚙齒目做飼料，而餵嘅對象通常係爬蟲類或者兩棲類，好似係蜥蜴、蛇或者龜呀噉。
生餌嘅做法幾有爭議性，有專家指出，餵生餌可以畀一隻寵物發揮捕食者嘅本能，能夠為佢帶嚟刺激，但亦有好多人覺得噉做殘忍得滯。

理由
至於啲人點解會揀用生餌餵自己嘅寵物，一個常見理由係因為噉樣「自然」啲：有啲專家同爬蟲類愛好者主張，食肉動物喺佢哋嘅自然環境當中都係會捉生嘅獵物嚟食嘅，所以用生餌嚟餵呢啲寵物能夠畀佢哋展現自己喺自然環境下嘅行為、得到某啲人工飼料提供唔到嘅營養、仲可以透過追捕獵物嚟得到一定嘅認知刺激。有唔少爬蟲類愛好者亦都表示，話佢哋覺得用咗生餌之後佢哋嘅寵物活躍咗。

爭議
生餌呢種做法幾有爭議性：首先有動物權益人士指出，畀人攞嚟餵生餌嘅動物，往往會喺餵飼過程當中承受極大嘅恐懼同痛苦，所以呢種做法非常唔人道；而且亦有爬蟲類愛好者指出，喺餵生餌嘅過程入邊獵物梗會或多或少反抗，而佢哋反抗嗰時有可能會整傷隻寵物。因為呢種做法咁多爭議，有好多國家地區都會立法限制生餌嘅使用。
生駒里奈

生駒里奈（粵拼：sang1 keoi1 lei5 noi6，1995年12月29號—）係日本嘅一個女演員。

拍過嘅作品一覽
呢個表唔完整，歡迎加料。
米爾格倫電擊實驗

米爾格倫電擊實驗係1960年代美國社會心理學家米爾格倫（Stanley Milgram）做嘅心理學實驗，呢個實驗嘅方法引起好大道德爭議，但實驗嘅結果就發現，喺社會規範之下，人會變得順從，唔理呢種順從行為會唔會攞其他人命。
實驗喺1961年7月開始，米爾格倫做呢個實驗，係想知道喺猶太人大屠殺嘅納粹追隨者，係咪只係因為服從上級命令，而走去殺人？
米爾格倫喺1974年發表「服從的危險（The Perils of Obedience）」解釋呢個實驗嘅意思：
「無論喺法律上抑或係哲學上『服從』都係一個重要觀念，但好少人會關心喺實際情況之下人會點樣服從。我喺耶魯大學設計呢個實驗，就係想試吓一個普通人，會唔會只係因為一個單純嘅命令，而去令另一個人受苦。當做主持實驗嘅人用好權威嘅態度，命令實驗對象去傷害另一個人，實驗對象執行命令時，會聽到佢搞嘅人受痛苦而慘叫，唔理實驗對象會唔會覺得咁樣唔安樂，主持實驗嘅人都會一路命令實驗對象加強對執行受苦嘅程度。結果實驗顯示人對權力都有好強嘅服從意願，而且喺權威之下乜都肯做，所以我哋一定要對呢種現象研究同解釋。」

實驗
實驗小組先喺報紙上登廣告搵人去耶魯大學協助一個大約要做一個鐘頭嘅實驗，報酬有$4.50美金。實驗地點選喺大學舊校區入面一間地下室，地下室有兩間用牆壁隔開嘅房。
搵返嚟嘅人年紀由20歲到50歲都有，包含各種教育背景，由小學畢業至博士學位都有。再同呢班人講，呢個實驗係關於「體罰對於學習行為嘅效用」，搵返嚟嘅人會扮演「老師」嘅角色，然後喺牆壁隔開嘅另一間房入面，會有呢次實驗對象「學生」，不過實際上呢個「學生」係由實驗小組嘅人，直正嘅實驗對象，應該係登廣告搵返嚟嘅「老師」至真，不過「老師」自己並唔知道。
之後，「老師」會有一張答案卷，而另一間房嘅「學生」就有一張問題卷，不過實際上兩張卷其實係一樣。然後「老師」要負責控制一部電擊控制器，佢要根據手上張答案卷同「學生」考試，如果「學生」答錯，就要用部電擊控制器電個學生，開始時會先由45伏特開始電，之後一路慢慢加。
不過實際上呢部電擊控制器其實無電，當學生答錯問題，老師開機電個學生，學生嗰邊會用錄音發出慘叫聲，於是喺老師心目中好清楚認為開機真係會電到個學生。實驗小組重會同其中一啲老師講隔離房個學生有心臟病。
電壓一路加，隔離房個扮學生嘅實驗小組人員都會播出唔同嘅錄音反應，由75 V 開始淨係哇一聲；120 V 慘叫；150 V 開始話要退出試驗；200 V 大叫頂唔順；300 V 開始唔答問題；330 V 之後靜晒。
通常老師去到135 V開始會猶疑，但係實驗小組人員會同佢哋講唔使負責，即管繼續，之後有啲人會照繼續做，又有啲會一路做一路偷笑。不過其中有啲會話唔想做落去，實驗小組人員就會首先同佢講「請繼續」，再話想停，就講「你做開要做埋落去，請繼續。」，再想停就話：「你一定要做埋去㗎。」，都重話想停，就話：「你無得楝，一定要繼續。」
經過四次慫恿之後，都仲話想停，咁就真係會畀佢停，如果唔係就會一路做到450v三次之後先停。

結果
未做實驗之前，米爾格倫曾經同佢大學心理學嘅同事做過調查，調查結果認為只有10份1人會一路做到最大450 V先停。
但第一次實際實驗結果，雖然其中有啲人做到一半會開始質疑呢項實驗，但最尾有成百份之65，即係40人中超過27人都做到足最大450 V先停。
米爾頓·佛利民

米爾頓·佛利民（英文：Milton Friedman，1912年7月31號—2006年11月16號）係美國一位經濟學家，以研究宏觀經濟學、微觀經濟學、經濟史、統計學、同主張自由放任資本主義而聞名。1976年攞到諾貝爾經濟學獎，以表揚佢喺消費分析、貨幣供應理論、歷史、同穩定政策複雜性等範疇嘅貢獻。1980年，佢幫過當時美國總統列根做過經濟顧問。佢喺2006年11月16號因為心臟衰竭逝世，享年94歲。
佢喺1980年代提出嘅「世上係冇免費午餐」成為當時嘅名言。

自由意志主義政策
米爾頓·佛利民支持好多自由意志主義嘅政策，例如毒品同嫖妓合法化。

香港
米爾頓·佛利民1969年嚟過香港，同嗰時任財政司嘅郭伯偉相識，兩人都信自由市場嘅無形之手，但係香港嘅積極不干預政策，並唔係嚟自於米爾頓·佛利民。英國喺香港實施自由港政策時，目的係要加強同中國嘅貿易，香港咁就奉行簡單低稅制、無外匯管制，亦無意插手商業營運，造就自由經濟體系。
喺米爾頓·佛利民宣揚自由經濟學說時，成日都話香港係「自由經濟嘅最後堡壘」。佢喺1980年嘅著作《選擇的自由》中講到：「如果想了解自由市場嘅真正運作，就應該去香港。」
1998年香港爆發金融風暴，港府耗資千億入股市救亡，佢猛烈批評香港政府係「癡線」（insane）、想將香港「公有化」。
2006年，喺佢病逝前40日，佢喺《華爾街日報》發表〈香港錯了〉（Hong Kong Wrong）一文，抨擊香港政府放棄「積極不干預」制度，係香港嘅「悲哀」，令香港「唔再係自由經濟嘅閃亮象徵」。
直到病逝前一個禮拜，佢又再批評香港時任特首曾蔭權所辦嘅「幼稚園學券制」未經適當考慮，該政策原定唔資助私立幼稚園學生，米爾頓·佛利民指呢個舉指違背學券制增加競爭及提升學校質素嘅出發點，政府應提供「普及學券」，令任何幼稚園細路都受益。

米爾頓·佛利民自由獎
米爾頓·佛利民畀卡托研究所（Cato Institute）用佢個名喺2001年開始頒發呢個「米爾頓·佛利民自由獎」畀對自由意志主義運動有重大貢獻嘅人士。佢同佢老婆露絲·米爾頓一齊搞左個米爾頓同露絲米爾頓·佛利民基金會。另外，米爾頓·佛利民個仔—大衛·米爾頓·佛利民（David D. Friedman）繼承咗佢擁護自由市場嘅思想，但更進一步嘅採取極端形式，支持呢個無政府資本主義。
米田兼一郎

米田兼一郎（1982年7月2號—）係日本足球員，司職中場，效力過福岡黃蜂，京都不死鳥，栃木SC，德島漩渦，鳥棲砂岩，及FC鹿兒島。
米澤牛

米澤牛（米沢牛）係種和牛，出產自日本山形縣嘅米澤嘅和牛。佢有時會被當做其中一款「日本三大和牛」（取代咗近江牛個位）。
米爾卡費達拿

米爾卡·費達拿（Mirka Federer，1978年4月1號—），原名米羅斯拉化·華蓮力（Miroslava Vavrinec）係瑞士女網球員，喺斯洛伐克（嗰陣時重係捷克斯洛伐克）Bojnice出世，2歲搬咗去瑞士。
米爾卡身高174cm，體重60kg，係右手揸拍，1998年1月15號轉打職業賽。佢嘅女單世界排名最高係76，喺2001年9月10號攞到。
2000年夏季奧林匹克運動會上識咗同係瑞士網球隊嘅費達拿，無耐同佢開始拍拖。2002年因為腳傷退役，退役之後成日見到佢去球場睇費達拿打比賽。
2009年4月11號同費達拿結婚，嗰年7月23號生咗一對孖囡：Myla Rose同埋Charlene Riva。2014年5月6號再生咗一對孖仔。家陣同費達拿一齊住喺瑞士巴塞爾。而佢阿爸阿媽就喺瑞士北部城市沙夫豪森（英文：Schaffhausen）打理一間珠寶店。
米爾斯泰勒

米爾斯泰勒（英文：Miles Alexander Teller，1987年2月20號—）係一位美國男演員同埋音樂家。
米爾布爾哈斯縣

米爾布爾哈斯縣（烏爾都文：ضلع میرپور خاص）係巴基斯坦信德省嘅一個縣，喺呢個省嘅中部。總人口1,569,030（1998年）。61.70%嘅人用信德文，18.34%用烏爾都文，10.73%用旁遮普文。86.37%嘅人信伊斯蘭教，12.73%信印度教。

行政區劃
米爾布爾哈斯縣分成3個鄉。
米特里達梯一世

米特里達梯一世（希臘語：ο ΜιΘριδάτης Кαλλίνικος ；公元前109年－前70年在位），科馬基尼王國第三任國王，亦係薩姆斯二世嘅兒子同繼承人。
喺前109年繼承王位之前，米特里達梯同敘利亞嘅希臘公主勞迪絲七世（Laodice VII Thea）結婚，作為和平結盟嘅手段。米特里達梯好很喜歡希臘文化。勞廸斯為佢生咗一個王子，就係後來嘅安條克一世（約前86年－前38年）。
米特裡達梯卒於前70年，佢嘅王位由安條克繼承。
粉圓

粉圓，又叫珍珠，係用木薯澱粉整嘅食物原料，好多時都落咗黑糖令佢變深色同帶甜味。佢係臺灣珍珠奶茶主要材料。
粉嶺公立學校

粉嶺公立學校係香港新界北區粉嶺一間津貼小學，1936年創校，喺粉嶺村，近粉嶺站。
粉嶺公路交匯處

粉嶺公路交匯處，香港公路交匯處之一，喺九龍坑橋頭，就近龍山隧道口，駁住香園圍公路同粉嶺公路，英文叫Fanling Highway Interchange。香園圍公路南端，就喺依個交匯處，向北伸無耐就入龍山隧道。交匯處喺九龍坑之西，南華莆之北，塘坑東村之南，和合石東南。
原本大窩西支路入九龍坑有條天橋。之不過要起交匯處，條橋就拆咗，喺南面南華莆同元嶺之間，另起新橋。而交匯處橋底麻笏河道，亦要重建，包括九龍坑尼龍壩。大窩東支路亦重修，駁通粉嶺公路。同時喺交匯處以北，粉嶺公路南行，開咗粉嶺公路巴士轉乘站。由於公路要更多位，大窩西支路亦西移，收地拆咗泰亨同南華莆嘅屋地。

路綫
粉嶺公路一直喺大窩谷地平原，呈南北通行。北行向粉嶺，南行向大埔。九廣鐵路火車路喺佢東面，夾喺大窩支東路之間。
香園圍公路，起自粉嶺公路。粉嶺公路北行入香園圍公路北行，喺南華莆主幹泵房處入天橋。對面，香園圍公路南行，有天橋直入粉嶺公路南行。而其他兩個方向，由於山坳窄，又唔可以郁火車路，而車速又高，香園圍公路，就起咗條好長嘅水滴形天橋，橫跨粉嶺公路上便，以便直出直入粉嶺公路。
22°28′47″N 114°09′15″E﻿ / ﻿22.47961°N 114.1541°E﻿ / 22.47961; 114.1541
籾谷真弘

籾谷真弘（1981年6月2號—）係日本足球員，司職後衞，效力過大阪櫻花，草津溫泉，及長野帕塞羅。
粉嶺公路

粉嶺公路（英文：Fanling Highway）係香港一條高速公路，係9號幹線一部份，一邊係吐露港公路，另一邊係新田公路。